Gansbaai Geloofsbous - Nuusbrokkies uit die Gemeente - Xplorio™
Nuusbrokkies uit die Gemeente
Dankies. . . Pinksterdienste 1 tot 8 Junie 2014
Namens die gemeente sê ons dankie aan die leraars wat die Pinksterdienste in Gansbaai, Pearly Beach en Baardskeerdersbos gelei het. Die tema: " Die werk van die Heilige Gees in ons lewe" en die onderwerpe het ons elke aand diep geraak en met nuwe krag vir die tyd waarin ons leef bemoedig. Dankie ook aan almal wat elke aand gehelp het met die aanbied van die tee en verversings in die Kleinsaaltjie. 'n Groot Dankie vir die Pinkstermaal.
VGK Basaar op 31 Mei 2014
Die VG Gemeente Blompark bedank die lidmate van die NG Gemeente van Gansbaai en betuig ook hul waardering vir al die hulp en onbaatsugtige bystand met hul jaarlikse dankoffer basaar.' n Baie mooi bedrag is ingesamel.
Herberg aan See Fondsinsameling
Die sanger Dillian Lerm tree op 5 Julie 2014 om 19:00 in die Pretoriussaal op. Fondse ten bate van die tehuis. Kontak Hester Venster by 082 439 6256
Herstel van die Kerkhorlosie.
Die kerkhorlosie se gesigte is reeds verwyder en word tans herstel.
Baie dankie vir die lidmate wat reeds 'n bydrae gegee het tot die fonds vir herstel van die horlosie. Die lidmate wat voorheen aangedui het dat hulle 'n bydrae sal gee, maar dit nog nie gedoen het nie, kan dit nou in die kerk se rekening of direk by die Kerkkantoor inbetaal. Elke bydrae word waardeer.